**Llunio pennill**

Ewch chi ati i lunio eich pennill eich hun.

Cofiwch ddilyn patrwm T. Llew Jones.

Mae 7 sillaf yn y llinell gyntaf, 6 yn yr ail, 7 yn y drydedd, a 6 yn y bedwaredd.

Darllenwch benillion T. Llew Jones yn uchel. Ydych chi’n sylwi fod rhythm arbennig iddyn nhw? Mae tri churiad ym mhob llinell.

Dewiswch yn gyntaf eiriau sy’n odli â’i gilydd.

Os ydych chi eisiau cymorth, beth am ddod o hyd i air sy’n odli â ‘gwên’?

Pan fyddwch wedi dod o hyd i un, penderfynwch pa un y byddwch chi’n ei roi ar ddiwedd llinell 2, a pha un ar ddiwedd llinell 4.

Efallai y byddwch chi wedi penderfynu fel hyn

**\_\_\_\_\_\_\_\_\_\_\_\_\_\_\_\_\_\_\_\_\_ \*ên**

**\_\_\_\_\_\_\_\_\_\_\_\_\_\_\_\_\_\_\_\_\_ gwên.**

Cofiwch ddarllen y pennill yn uchel i glywed a yw’n dilyn yr un rhythm â phenillion T. Llew Jones.

Meddyliwch am ddau air arall i odli yn awr, ac ewch ati i ysgrifennu pennill. Gallwch chi ddewis beth fydd teitl eich pennill.